महुवन नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो। गण्डक नहरले छोएको यो गाविस आर्थिक दृष्टिले जिल्लामा प्रमुख रहेको छ। यहाॅ हार्डवेयर, मलखाद, कपडा, किराना आदिको थोक तथा खुदरा पसल हुनुको साथै हप्तामा दुई दिन तरकारीको हाटबजार लाग्ने गर्छ जसले गर्दा छिमेकी गाविसको लागि किनबेच तथा व्यापारको मुख्य केन्द्र बनेको छ महुवन। यहा प्राचीन तथा ऐतिहासिक पारसनाथ बाबाको मन्दिर रहेको छ जसको नामले नै जिल्लाको नामाकरण पर्सा गरिएको हो।